На основу члана 14. став 1. и 2. и члана 39. ст. 1. и 3. Закона о процени утицаја на животну средину („Службени гласник РС“, број: 94/24),  Општинска управа општине Врњачка Бања -  Одељење за урбанизам, еколошке,  имовинско-правне и стамбене послове даје следеће

                                                ОБАВЕШТЕЊЕ

Обавештавају се јавност и заинтересовани органи и организације да је носилац пројекта, ОПШТИНА ВРЊАЧКА БАЊА, ул. Крушевачка 17, 36210 Врњачка Бања, поднела Општинској управи општине Врњачка Бања - Одељењу за урбанизам, еколошке,  имовинско-правне и стамбене послове Захтев за одлучивање о потреби процене утицаја на животну средину Пројекта „Девијација улице Ливадска на укрштају са краком денивелисане раскрснице „Врњачка Бања“ на територији КО Врњачка Бања, на Деоници 6: Врњачка Бања – Врба“, заведен под бројем 004391765  2026 08083 004 005 381 007.
Заинтересовани органи, организације и јавност могу извршити увид у садржину захтева сваког радног дана од 11-13 часова у просторијама Општинске управе општине Врњачка Бања, канцеларији број 52, Крушевачка бр: 17а, као и на службеном сајту Општине Врњачка Бања, и доставити своје мишљење у року од 15 дана од дана објављивања овог обавештења у штампаним дневним новинама. 

Општинска управа општине Врњачка Бања - Одељење за урбанизам, еколошке,  имовинско-правне и стамбене послове ће донети одлуку у складу са чланом 14. став 4. Закона о процени утицаја на животну средину („Службени гласник РС“, број: 94/24) узимајући у обзир податке, документацију и обавештења из захтева, као и достављена мишљења заинтересованих органа, организација и јавности. 

